CELEX: 32021R0170
Language: da
Date: 2021-02-09 00:00:00
Title: Kommissionens gennemførelsesforordning (EU) 2021/170 af 9. februar 2021 om tarifering af visse varer i den kombinerede nomenklatur

15.2.2021   
               
               
                  DA
               
               
                  Den Europæiske Unions Tidende
               
               
                  L 50/1
               
            
         KOMMISSIONENS GENNEMFØRELSESFORORDNING (EU) 2021/170
         af 9. februar 2021
         om tarifering af visse varer i den kombinerede nomenklatur
         EUROPA-KOMMISSIONEN HAR —
         under henvisning til traktaten om Den Europæiske Unions funktionsmåde,
         under henvisning til Europa-Parlamentets og Rådets forordning (EU) nr. 952/2013 af 9. oktober 2013 om EU-toldkodeksen (1), særlig artikel 57, stk. 4, og artikel 58, stk. 2, og
         ud fra følgende betragtninger:
         
                     (1)
                  
                  
                     For at sikre en ensartet anvendelse af den kombinerede nomenklatur, der er knyttet som bilag til Rådets forordning (EØF) nr. 2658/87 (2), bør der vedtages foranstaltninger vedrørende tariferingen af de i bilaget omhandlede varer.
                  
               
                     (2)
                  
                  
                     Forordning (EØF) nr. 2658/87 har fastsat almindelige tariferingsbestemmelser vedrørende den kombinerede nomenklatur. Disse bestemmelser finder også anvendelse ved fortolkningen af enhver anden nomenklatur, der helt eller delvis er baseret på den kombinerede nomenklatur, eller som tilføjer yderligere underopdelinger, og som er fastlagt på grundlag af specifikke EU-forskrifter med henblik på anvendelsen af tarifmæssige eller andre foranstaltninger vedrørende samhandelen med varer.
                  
               
                     (3)
                  
                  
                     Ifølge de almindelige bestemmelser bør varerne i kolonne 1 i tabellen i bilaget tariferes under den KN-kode, der er anført i kolonne 2, ud fra den begrundelse, der er anført i kolonne 3.
                  
               
                     (4)
                  
                  
                     Det er hensigtsmæssigt, at bindende tariferingsoplysninger, der er meddelt vedrørende varer, som er omfattet af denne forordning, men som ikke er i overensstemmelse hermed, i en vis periode fortsat kan påberåbes af modtageren, jf. artikel 34, stk. 9, i forordning (EU) nr. 952/2013. Denne periode bør fastsættes til tre måneder.
                  
               
                     (5)
                  
                  
                     Foranstaltningerne i denne forordning er i overensstemmelse med udtalelse fra Toldkodeksudvalget —
                  
               VEDTAGET DENNE FORORDNING:
         
            Artikel 1
            De varer, der er anført i kolonne 1 i tabellen i bilaget, tariferes i den kombinerede nomenklatur under den KN-kode, der er nævnt i kolonne 2 i tabellen.
         
         
            Artikel 2
            Bindende tariferingsoplysninger, som ikke er i overensstemmelse med denne forordning, kan fortsat påberåbes i henhold til artikel 34, stk. 9, i forordning (EU) nr. 952/2013 i en periode på tre måneder fra denne forordnings ikrafttræden.
         
         
            Artikel 3
            Denne forordning træder i kraft på tyvendedagen efter offentliggørelsen i Den Europæiske Unions Tidende.
         
         
            Denne forordning er bindende i alle enkeltheder og gælder umiddelbart i hver medlemsstat.
            Udfærdiget i Bruxelles, den 9. februar 2021.
            
               
                  På Kommissionens vegne
               
               
                  For formanden
               
               Gerassimos THOMAS
               
                  Generaldirektør
               
               
                  Generaldirektoratet for Beskatning og Toldunion
               
            
         
         
            (1)  EUT L 269 af 10.10.2013, s. 1.
         
            (2)  Rådets forordning (EØF) nr. 2658/87 af 23. juli 1987 om told- og statistiknomenklaturen og den fælles toldtarif (EFT L 256 af 7.9.1987, s. 1).
      
      
         
            BILAG
            
                        Varebeskrivelse
                     
                     
                        Tarifering (KN-kode)
                     
                     
                        Begrundelse
                     
                  
                        (1)
                     
                     
                        (2)
                     
                     
                        (3)
                     
                  
                        En flaske af mekanisk produceret glas, der er formet som et kranium, er ca. 9,5 cm høj og har et rumindhold på 180 ml. Flasken har en kort hals (ca. 1,5 cm lang med en åbning på 2 cm i diameter) og en ikkeforseglet prop lavet af kork, som passer løst ned i flaskens åbning.
                        Se billedet  (*1)
                        
                     
                     
                        7013 49 99 
                     
                     
                        Tarifering i henhold til almindelig tariferingsbestemmelse 1 og 6 vedrørende den kombinerede nomenklatur og teksten til KN-kode 7013 , 7013 49  og 7013 49 99 .
                        På grundlag af dens objektive kendetegn (varens særlige form, korkproppen, der passer løst ned i flaskehalsen, den ikkeforseglende korkprop) er varen ikke hovedsagelig bestemt til anvendelse i handelen til transport af varer eller som emballage i henhold til pos. 7010 . Korkproppen er ikke egnet til at sikre, at indholdet ikke lækkes eller spildes under transport. Flaskens design og den løstsiddende korkprop gør varen sammenlignelig med en karaffel eller en flaske til olie eller eddike, som er varer, af den art der anvendes som bordservice eller køkkenartikler, og som er undtaget fra pos. 7010  (se også de forklarende bemærkninger til HS, pos. 7010 , første afsnit og femte afsnit, undtagelse c), og pos. 7013 , første afsnit, punkt 1)). Tarifering under pos. 7010  som en flaske af glas, af den art der anvendes til transport af varer eller som emballage, er derfor udelukket.
                        Varen skal derfor tariferes under KN-kode 7013 49 99  som bordservice, køkkenartikler og lignende varer, af glas, undtagen varer henhørende under pos. 7010  eller 7018 .
                     
                  
               
            
               (*1)  Billedet er kun vejledende.